ai4bharat/Pralekha huggingface dataset:
பஞ்சாயத்து ராஜ் அமைச்சகம்
28 மாநிலங்களில் உள்ள 2.63 லட்சம் கிராமப்புற உள்ளாட்சி அமைப்புகளுக்கு ரூ.15,187.50 கோடி நிதியுதவியை ஜூலை 15, 2020-ல் நிதியமைச்சகம் விடுவித்துள்ளது; 2020-21—ம் நிதியாண்டுக்கான 15வது நிதி ஆணையத்தின் பரிந்துரையின் கீழ் வழங்கப்படும் நிபந்தனையுடன் கூடிய நிதியுதவியின் ஒரு அங்கமாக இது வழங்கப்பட்டுள்ளது
மத்திய பஞ்சாயத்து ராஜ் அமைச்சகம் மற்றும் ஜல் சக்தி அமைச்சகத்தின் குடிநீர், துப்புரவுத் துறையின் பரிந்துரையின்படி, 28 மாநிலங்களில் உள்ள 2.63 லட்சம் ஊரக உள்ளாட்சி அமைப்புகளுக்கு நிதியுதவியாக ரூ.15,187.50 கோடியை மத்திய நிதியமைச்சகம் 2020ஜூலை 15-ல் விடுவித்துள்ளது. 2020-21-ம் நிதியாண்டு காலத்துக்கு 15-வது நிதி ஆணையம் பரிந்துரைத்துள்ள நிபந்தனையுடன் கூடிய நிதியின்  ஒரு அங்கமாக இது வழங்கப்பட்டுள்ளது. இந்த நிதியை குடிநீர் விநியோகம், மழைநீர் சேமிப்பு, நீர் மறுசுழற்சி, துப்புரவு மற்றும் திறந்தவெளி கழிப்பறை இல்லாத நிலையை தொடரச் செய்தல் ஆகிய தேசிய முக்கியத்துவம் வாய்ந்த பல்வேறு மேம்பாட்டுப் பணிகளுக்கு ஊரக உள்ளாட்சி அமைப்புகள் பயன்படுத்திக் கொள்ளலாம்.
இந்தத் தகவலை வெளியிட்ட மத்திய வேளாண்மை மற்றும் விவசாயிகள் நலன், ஊரக வளர்ச்சி மற்றும் பஞ்சாயத்து ராஜ் துறை அமைச்சர் திரு.நரேந்திர சிங் தோமர், “கோவிட்-19 பெருந்தொற்று சூழலால் ஊரக உள்ளாட்சி அமைப்புகள் சவால்களை எதிர்கொண்டு வரும் நிலையில், இந்த நிதி ஒதுக்கப்பட்டுள்ளது மிகவும் முக்கியத்துவம் வாய்ந்தது. ஊரக உள்ளாட்சி அமைப்புகளிடம் இந்த நிதி இருப்பது, கிராமப்புற குடிமக்களுக்கு அடிப்படை சேவைகளை சிறப்பான முறையில் வழங்குவதை ஊக்குவிக்கும். மேலும், கோவிட்-19 பெருந்தொற்று காரணமாக, தங்களது சொந்த ஊர்களுக்கு திரும்பியுள்ள இடம்பெயர் தொழிலாளர்களுக்கு பயனுள்ள வேலைவாய்ப்பை வழங்குவதன் மூலம், உள்ளாட்சி அமைப்புகள் மேம்படும். அதோடு, கிராமப்புற கட்டமைப்பை பயனுள்ள வகையில் விரிவுபடுத்தச் செய்யும்,” என்றார்.
கூடுதல் விவரங்களைத் தெரிவித்த திரு.தோமர், “பஞ்சாயத்து ராஜ் அமைச்சகத்தின் பரிந்துரையின்பேரில், நாட்டின் 28 மாநிலங்களில் உள்ள 2.63 லட்சம் ஊரக உள்ளாட்சி அமைப்புகளுக்கு நிதியாக ரூ.15,187.50 கோடி தொகையை மத்திய நிதியமைச்சகம், 2020 ஜூன் 17, அன்று விடுவித்தது. 2020-21-ம் நிதியாண்டு காலத்தில் 15-வது நிதி ஆணையத்தின் பரிந்துரைப்படி, நிபந்தனை இல்லாத நிதியின்  ஒரு அங்கமாக இது வழங்கப்பட்டுள்ளது. இதனை, குறிப்பிட்ட இடத்தின் தேவையைப் பொறுத்து ஊரக உள்ளாட்சி அமைப்புகள் பயன்படுத்திக் கொள்ளலாம்,” என்று தெரிவித்தார்.
உள்துறை அமைச்சகம்
ஜம்மு-காஷ்மீர் எல்லையில் கடந்த ஜூன் வரை 664 அத்துமீறல்கள் - மக்களவையில் தகவல்
ஜம்மு-காஷ்மீர் எல்லையில் இந்தாண்டில் ஜூன் வரை, பாகிஸ்தான் 664 முறை அத்துமீறி தாக்குதல் நடத்தியதாகவும், அதற்கு இந்திய தரப்பில் பதிலடி கொடுக்கப்பட்டதாகவும் மக்களவையில் இன்று தெரிவிக்கப்பட்டது.
மக்களவையில் மத்திய உள்துறை இணையமைச்சர் திரு நித்யானந் ராய் எழுத்துபூர்வமாக தாக்கல் செய்த பதிலில் கூறியதாவது:
ஜம்மு-காஷ்மீர் எல்லையில் பாகிஸ்தான் கடந்த 2018ம் ஆண்டு 2140 முறையும், 2019ம் ஆண்டு 3479 முறையும், 2020ம் ஆண்டு 5,133 முறையும், 2021ம் ஆண்டில் ஜூன் வரை 664 முறையும் அத்துமீறி தாக்குதல் நடத்தியுள்ளது. இதற்கு இந்திய ராணுவத்தினர் மற்றும் எல்லை பாதுகாப்பு படையினர் பதிலிடி கொடுத்தனர்.
ஜான்சி ரயில் நிலையம் பெயர் மாற்றம்:
உத்தரப் பிரதேசம் ஜான்சி மாவட்டத்தில் உள்ள ஜான்சி ரயில் நிலையத்தின் பெயரை ‘வீராங்கனை லட்சுமிபாய் ரயில் நிலையம்’ என பெயர் மாற்றக் கோரிக்கைகள் பெறப்பட்டுள்ளன. விதிமுறைப்படி, இது குறித்து அனைத்து தரப்பினரிடமும் கருத்துக்கள் கேட்கப்பட்டுள்ளன. இந்த கருத்துக்கள் வந்தபின், இது குறித்து ஆலோசித்து முடிவெடுக்கப்படும்.
எல்லையில் வேலி:
இந்தியா- பாகிஸ்தான், இந்தியா-வங்கதேசம், மற்றும் இந்தியா-மியான்மர் எல்லைகளில் வேலிகள் அமைக்கப்படுகின்றன. சர்வதேச எல்லையில் இதுவரை 5187 கி.மீ தூரத்துக்கு வேலைகள் போடப்பட்டுள்ளன. இந்தியா-பாகிஸ்தான் எல்லையில் 2041 கி.மீ தூரத்துக்கும், இந்தியா- வங்கதேச எல்லையில் 3141 கி.மீ தூரத்துக்கும் வேலிகள் அமைக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741903
https://pib.gov.in/PressReleasePage.aspx?PRID=1741906
https://pib.gov.in/PressReleasePage.aspx?PRID=1741907
----
(Visitor Counter : 143
பிரதமர் அலுவலகம்
புத்தாண்டு பண்டிகை - நாட்டு மக்களுக்கு பிரதமர் வாழ்த்து
நாடு முழுவதும் புத்தாண்டு கொண்டாடப்படுவதை முன்னிட்டு பிரதமர் திரு. நரேந்திர மோடி நாடு முழுவதும் உள்ள குடி மக்களுக்கு புத்தாண்டு வாழ்த்து தெரிவித்துள்ளார். பிரதமர் தனது டுவிட்டர் பக்கத்தில், வரும் புத்தாண்டு அனைவருக்கும் அமைதி, மகிழ்ச்சி மற்றும் செழிப்பை வழங்கட்டும் என்று வாழ்த்தி உள்ளார்.
நாடு முழுவதும் மக்கள் புத்தாண்டை கொண்டாடி வருகின்றனர். அனைவருக்கும் எனது புத்தாண்டு வாழ்த்துகள். இந்த புத்தாண்டு அனைவருக்கும் அமைதி, மகிழ்ச்சி மற்றும் செழிப்பை வழங்கட்டும்.
புத்தாண்டு மற்றும் நவராத்திரியை முன்னிட்டு நாட்டு மக்களுக்கு கோடானு கோடி வாழ்த்துக்கள். புத்தாண்டு நம் அனைவர் வாழ்விலும் மகிழ்ச்சி மற்றும் நலனை வழங்கட்டும்.
மணிப்பூரில் உள்ள எனது சகோதர சகோதரிகளுக்கு சஜிபூ சீயரோபா வாழ்த்துகள். புத்தாண்டு மகிழ்ச்சியாகவும் நல்லிணக்கத்துடன் அமைய வாழ்த்துகள்.
நவ்ரே பண்டிகையை கொண்டாடும் அனைவருக்கும் எனது வாழ்த்துகள். இந்த ஆண்டு நல்ல எண்ணங்களுடனும் சிறந்த ஆரோக்கியத்துடனும் அமையட்டும்.
உகாதி பண்டிகை கொண்டாடும் அனைவருக்கும் உகாதி வாழ்த்துகள். இந்த புத்தாண்டு உங்களின் அனைத்து எண்ணங்களையும் நனவாக்கி, அனைவருக்கும் மகிழ்ச்சி அளிக்கட்டும்.
சிந்தி சமூகத்தினருக்கு ‘செட்டி சாந்த்’ வாழ்த்துகள். இந்த புத்தாண்டு அனைவருக்கும் மகிழ்ச்சியானதாக அமைய இறைவன் ஜீலேலால் நமது அனைவரையும் ஆசிர்வதிக்கட்டும்.
‘குடி பட்வாவை’ முன்னிட்டு மகாராஷ்டிரா மக்களுக்கு எனது வாழ்த்துகள். இந்த புத்தாண்டு மகிழ்ச்சி, நல்ல ஆரோக்கியம் மற்றும் செழிப்பை அளிக்கட்டும் என்று பிரதமர் தனது வாழ்த்து செய்தியில் கூறியுள்ளார்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழிற்துறை அமைச்சராக திரு நாராயண் டட்டு ரானே, இணையமைச்சராக திரு பானு பிரதாப் சிங் வர்மா பொறுப்பேற்பு
குறு, சிறு மற்றும் நடுத்தர தொழில் துறை அமைச்சராக திரு நாராயண் டட்டு ரானே இன்று பொறுப்பேற்றுக்கொண்டார். இவர் மகாராஷ்டிரா முன்னாள் முதல்வராகவும், மாநில அமைச்சராகவும் பணியாற்றியுள்ளார். இவர் கடந்த 35 ஆண்டுகாலமாக பல்வேறு பதவிகளில் பொதுச் சேவையில் இருந்துள்ளார்.
ஐந்து முறை மக்களவைக்கு தேர்வு செய்யப்பட்ட எம்.பி, திரு பானு பிரதாப் சிங் வர்மா, குறு, சிறு மற்றும் நடுத்தர தொழில்துறை இணை அமைச்சராக பொறுப்பேற்றார். எம்.பி.யாக பட்டியலினத்தவர் மற்றும் பழங்குடியினர் நல குழுவில் உறுப்பினராகவும் அவர் இருந்தார். மத்திய அமைச்சர் மற்றும் இணையமைச்சர் ஆகியோரை குறு,சிறு மற்றும் நடுத்தர தொழில்துறை அமைச்சகத்தின் செயலாளர் மற்றும் மூத்த அதிகாரிகள் வரவேற்றனர்.
பதவியேற்றபின் பேட்டியளித்த மத்திய அமைச்சர் திரு நாராயண் டட்டு ராணே, ஆற்றல்மிக்க தலைமை மற்றும் குறு,சிறு மற்றும் நடுத்தர தொழில்துறை மீது வைத்துள்ள அக்கறைக்காகவும், பிரதமரை பாராட்டினார். பொருளாதார வளர்ச்சி, புத்தாக்கம் மற்றும் வேலைவாய்ப்பில் குறு,சிறு மற்றும் நடுத்தர தொழில் நிறுவனங்கள் முக்கிய பங்கு வகிக்கின்றன எனவும் அமைச்சர் கூறினார்.
இத்துறையின் நீடித்த வளர்ச்சியை உறுதி செய்ய குறு, சிறு மற்றும் நடுத்தர தொழில் நிறுவனங்களை சுதந்திரமாக செயல்பட வைத்து, அதன் முழு ஆற்றலையும் வெளிப்படுத்தி, 5 டிரில்லியன் அமெரிக்க டாலர் பொருளாதாரத்தை நோக்கி இவற்றின் பங்களிப்பை இரட்டிப்பாக்கவும், வேலைவாய்ப்புகள், ஏற்றுமதிகள் மற்றும் ஒருங்கிணைந்த வளர்ச்சி மூலம் கோடிக்கணக்கானோரின் வாழ்க்கையை மாற்றவும் மத்திய அமைச்சர் திட்டமிட்டுள்ளார்.
உள்கட்டமைப்பு வளர்ச்சி, கடன் மற்றும் நிதியுதவி, தொழில்நுட்ப மேம்பாடு, திறன் மேம்பாடு போன்ற பல திட்டங்கள் மூலம் தற்சார்பு இந்தியா நடவடிக்கையின் கீழ் குறு,சிறு மற்றும் நடுத்தர தொழில் நிறுவனங்கள் மேம்பாட்டுக்கு நிலையான முயற்சிகள் மேற்கொள்ளப்படுகின்றன எனவும், அதிக எண்ணிக்கையிலான வர்த்தக நிறுவனங்கள் மற்றும் ஏற்றுமதியாளர்களை சேர்க்க மாற்றங்கள் செய்யப்படுவதாகவும் மத்திய இணையமைச்சர் திரு பானு பிரதாப் சிங் வர்மா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733601
பிரதமர் அலுவலகம்
பிரதமரின் முதன்மை ஆலோசகராக திரு. பி கே சின்ஹா நியமிக்கப்பட்டுள்ளார்
பிரதமர் அலுவலகத்தில் தற்போது ஓஎஸ்டி-யாகப் பணியாற்றும் திரு பி கே சின்ஹா, பிரதமரின் முதன்மை ஆலோசகராக நியமிக்கப்பட்டுள்ளார்.
2015 ஜூன் 13-லிருந்து 2019 ஆகஸ்ட் 30 வரை அமைச்சரவை செயலாளராக திரு சின்ஹா பணியாற்றினார். இவர் 1977-ம் ஆண்டின் உத்தரப்பிரதேச ஐஏஎஸ் கேடர் ஆவார். அவரது சிறப்புமிக்க பணிக்காலத்தில் மின்சாரம் மற்றும் கப்பல் போக்குவரத்து அமைச்சகங்களில் செயலாளராக திரு சின்ஹா பணியாற்றியுள்ளார். பெட்ரோலியம் மற்றும் இயற்கை எரிவாயு அமைச்சகத்தின் சிறப்பு செயலாளராகவும் அவர் பணிபுரிந்துள்ளார்.
தில்லிப் பல்கலைக்கழகத்தின் செயின்ட் ஸ்டீபன்ஸ் கல்லூரியிலிருந்து அவர் பொருளாதாரத்தில் இளநிலை பட்டம் பெற்றார். பின்னர், பொருளாதாரத்திற்கான தில்லிப் பள்ளியிலிருந்து பொருளாதாரத்தில் முதுநிலைப் பட்டம் பெற்றார். இதைத் தொடர்ந்து பணியில் இருந்த காலத்தில் பொது நிர்வாகத்தில் முதுநிலைப் பட்டயமும், சமூக அறிவியலில் எம் ஃபில் பட்டமும் பெற்றார்.
ஐ ஏ எஸ் –ஆக இருந்த காலத்தில் உத்தரப்பிரதேச மாநில அரசிலும், மத்திய அரசிலும் பல பொறுப்புகளில் திரு சின்ஹா சிறப்புமிக்க சேவையாற்றியுள்ளார்.
மாநில அரசு நிலையில், ஜான்பூர், ஆக்ரா ஆகியவற்றின் மாவட்ட ஆட்சித்தலைவர், வாரணாசியின் ஆணையர், செயலாளர் , முதன்மைச் செயலாளர்  போன்ற பல்வேறு பணிகளை மேற்கொண்டுள்ளார். மத்திய அரசிலும் பல ஆண்டுகள் அவர் பணிபுரிந்துள்ளார். முக்கியமாக பெட்ரோலியம் மற்றும் இயற்கை எரிவாயு அமைச்சகம், மின்சார அமைச்சகம், கப்பல்போக்குவரத்து அமைச்சகம் போன்ற எரிசக்தி மற்றும் அடிப்படைக் கட்டமைப்புத் துறைகளில் அவர் பணியாற்றினார். எரிசக்தி, அடிப்படைக் கட்டமைப்பு, நிதி ஆகிய துறைகளில் அவர் தனித்திறன் வாய்ந்தவர்.
------
(Visitor Counter : 106
உள்நாட்டு விமானப் போக்குவரத்து அமைச்சகம்
ஜோர்ஹட், திமாபூர், இம்பால், இதர வட கிழக்கு பகுதிகளுக்கு லைஃப்லைன் உடான் விமானங்கள் மருத்துவ எடுத்துச் சென்றன
விமானப் போக்குவரத்து அமைச்சகத்தின் லைஃப்லைன் உடான் திட்டத்தின் கீழ், தொலைதூர மற்றும் மலைப் பகுதிகள் உட்பட நாட்டின் பல்வேறு இடங்களுக்கும் மருத்துவ சரக்குகளை எடுத்து செல்ல இது வரை 152 சரக்கு விமானங்கள் நாடெங்கும் இயக்கப்பட்டுள்ளன. ஏர் இந்தியா, அலையன்ஸ் ஏர், இந்திய விமானப் படை மற்றும் தனியார் விமான நிறுவனங்களின் ஆதரவுடன், 200 டன்னுக்கும் அதிகமான மருத்துவ சரக்குகள் பொது முடக்கக் காலத்தில் இது வரை எடுத்துச் செல்லப்பட்டுள்ளன.
இந்திய மருத்துவ ஆராய்ச்சிக் கழகத்தின் பெட்டிகள் , ஹெச் எல் எல்  சரக்குகள் மற்றும் இதர அத்தியாவசிய சரக்குகளை ஏப்ரல் 6ம் தேதி அன்று, வட கிழக்குப் பகுதிகள் மற்றும் மத்திய மற்றும் கிழக்குப் பகுதிகளுக்கும் லைஃப்லைன் உடான் விமானங்கள் எடுத்துச் சென்றன. விவரங்கள் வருமாறு:
லைஃப்லைன் 1 : தில்லி – ராஞ்சி - பாட்னா-ஜோர்ஹட் – லெங்க்புய் – இம்பால் – குவாஹத்தி. குவாஹதிக்கான இந்திய மருத்துவ ஆராய்ச்சிக் கழகத்தின் 50 பெட்டிகள், அஸ்ஸாமுக்கான செஞ்சிலுவை 800 கிலோ சரக்கு உட்பட, மேகலயாவுக்கான 672 கிலோ சரக்கு, மணிப்பூரின் 300 கிலோ மிச்ச சரக்கு, நாகாலாந்தின் மிச்ச சரக்கு, திப்ருகருக்கான இந்திய மருத்துவ ஆராய்ச்சிக் கழகத்தின் சரக்கு, மிசோராமுக்கான 300 கிலோ சரக்கு, ராஞ்சிக்கான 500 கிலோ சரக்கு மற்றும் பாட்னாவுக்கான இந்திய மருத்துவ ஆராய்ச்சிக் கழகத்தின் 50 கிலோ பெட்டிகள் அனுப்பப்பட்டுள்ளன.
லைஃப்லைன் 2 அலையன்ஸ் ஏர் : தில்லி-வாரணாசி-ராய்ப்பூர் –ஹைதராபாத்-தில்லி வாரணாசிக்கான இந்திய மருத்துவ ஆராய்ச்சிக் கழகத்தின்  பெட்டிகள், ராய்ப்பூருக்கான இந்திய மருத்துவ ஆராய்ச்சிக் கழகத்தின்  பெட்டிகள், ஹைதரபாத்துக்கான இந்திய மருத்துவ ஆராய்ச்சிக் கழகத்தின்  பெட்டிகள், விஜயவாடாவுக்கான இந்திய மருத்துவ ஆராய்ச்சிக் கழகத்தின்  பெட்டிகள், மற்றும் ஹைதராபாத்துக்கான  சரக்கு ஆகியவற்றை எடுத்து சென்றது.
லைஃப்லைன் 3 ஏர் இந்தியா : மும்பை-பெங்களூரு-சென்னை-மும்பை ஜவுளி அமைச்சகத்தின் சரக்குகள், பெங்களூருக்கான ஹெச் எல் எல் சரக்கு, சென்னைக்கான ஹெச் எல் எல் சரக்கு.
லைஃப்லைன் 4 ஸ்பைஸ் ஜெட் எஸ் ஜி : தில்லி- சென்னை சென்னைக்கான இந்திய மருத்துவ ஆராய்ச்சிக் கழகத்தின் சரக்கை எடுத்து சென்றது.
லைஃப்லைன் 5: ஏர் இந்தியா தனி விமானம்  தில்லி-டேராடூன் டேராடூனுக்கான இந்திய மருத்துவ ஆராய்ச்சிக் கழகத்தின் சரக்கை எடுத்து சென்றது.
(
புவி அறிவியல் அமைச்சகம்
இந்த வருடத்திற்குள் மேலும் 35 நிலநடுக்க ஆய்வு மையங்களும் 2026-க்குள் இன்னும் 100 நிலநடுக்க ஆய்வு மையங்களும் அமைக்கப்படும்: டாக்டர் ஜிதேந்திர சிங்
இந்த வருடத்திற்குள் மேலும் 35 நிலநடுக்க ஆய்வு மையங்களும் 2026-க்குள் இன்னும் 100 நிலநடுக்க ஆய்வு மையங்களும் இந்தியாவில் அமைக்கப்படும் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
சுதந்திரம் அடைந்து கடந்த ஆறரை தசாப்தங்களில் வெறும் 115 நிலநடுக்க ஆய்வு மையங்கள் மட்டுமே நாட்டில் அமைக்கப்பட்டது என்றும், ஆனால் தற்போது பிரதமர் திரு நரேந்திர மோடியின் தலைமையின் கீழ் நிலநடுக்க ஆய்வு மையங்களின் எண்ணிக்கை பெருமளவில் அதிகரிக்க போகிறது என்றும் அவர் கூறினார்.
புவியீர்ப்புவியல் மற்றும் வானியல் சர்வதேச சங்கம் மற்றும் பூமியின் உட்புற பகுதியின் நில அதிர்வு மற்றும் இயற்பியலுக்கான சர்வதேச சங்கத்தின் கூட்டு அறிவியல் சபையின் தொடக்கவிழாவில் இன்று பேசிய அமைச்சர், நிலநடுக்கம், நிலச்சரிவு, புயல்கள், வெள்ளம் மற்றும் சுனாமி ஆகிய பேரிடர்கள் அதிகம் தாக்கும் பகுதிகளில் ஒன்றாக இந்தியா விளங்குவதாக கூறினார். இந்த சவால்களை எதிர்கொள்வதற்கு தேவையான அனைத்து நடவடிக்கைகளையும் பிரதமர் திரு நரேந்திர மோடி தலைமையிலான அரசாங்கம் எடுத்து வருகிறது.
பூமித்தாய் உடனான பல்வேறு கட்டங்களிலான உரையாடல்களில் மனித இனம் சவால்களை எதிர் கொள்வதால், நமது பூமி குறித்த விஷயங்களுக்கான அங்கீகரிக்கப்பட்ட அறிவியலான புவியியல் அதன் சிகரத்தை தற்போது எட்டியுள்ளதாக திரு சிங் தெரிவித்தார்.
சமுதாயத்திற்கு அறிவியலை வழங்குவதற்கான விஷயங்கள் மீது பணிபுரிவதற்காக சர்வதேச சமுதாயத்திலிருந்து அதிக அளவிலான ஆராய்ச்சியாளர்கள் மற்றும் செயல்பாட்டாளர்களை ஒன்றிணைப்பதற்கான கிரியா ஊக்கியாக புவியீர்ப்புவியல் மற்றும் வானியல் சர்வதேச சங்கம் மற்றும் பூமியின் உட்புற பகுதியின் நில அதிர்வு மற்றும் இயற்பியலுக்கான சர்வதேச சங்கத்தின் கூட்டு அறிவியல் சபை திகழும் என்று அமைச்சர் நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747879
----
(Visitor Counter : 220
மனித வள மேம்பாட்டு அமைச்சகம்
பிரதமர் - இளைய எழுத்தாளர் வழிகாட்டுதல் திட்டத்தின் கீழ் தேர்வு செய்யப்பட்ட 75 எழுத்தாளர்களை தேசிய புத்தக அறக்கட்டளை அறிவித்துள்ளது தமிழ் மொழி எழுத்தாளர்கள் மூன்று பேர் தேர்வு
மத்திய கல்வி அமைச்சகத்தின் கீழ் இயங்கும் தேசிய புத்தக அறக்கட்டளை , விடுதலையின் அமிர்தப் பெருவிழாவின் ஒரு பகுதியாக, பிரதம மந்திரி இளைய எழுத்தாளர் வழிகாட்டுதல் திட்டத்தின் கீழ், ‘ இந்திய தேசிய இயக்கம்’ என்னும் கருப்பொருளில் நடைபெற்ற அகில இந்திய போட்டியின் முடிவுகளை இன்று அறிவித்துள்ளது. உதவித்தொகையுடன் கூடிய இந்த வழிகாட்டுதல் திட்டத்தின்படி, 30 வயதுக்கு குறைந்த 75 இளம் எழுத்தாளர்கள் தேர்வு செய்யப்பட்டுள்ளனர்.
அகில இந்திய போட்டி கடந்த ஜூன் 1-ம்தேதி முதல் ஜூலை 31 முடிய 'மைகவ்' இணைய தளத்தின் மூலம் நடைபெற்றது. நாடு முழுவதிலும் உள்ள எழுத்தாளர்களிடமிருந்தும், வெளி நாட்டு இந்தியர்களிடம் இருந்தும், 22 அலுவல் மொழிகள் மற்றும் ஆங்கிலத்தில் சுமார் 16,000 விண்ணப்பங்கள் பெறப்பட்டன. பல்வேறு குழுக்களைச் சேர்ந்த நிபுணர்கள் போட்டிக்கு வந்த நூல்களை ஆய்வு செய்தனர்.
2021 ஜனவரி 31-ம்தேதி பிரதமர் திரு நரேந்திர மோடி தமது மனதின் குரல் நிகழ்ச்சியில், ‘’ நமது விடுதலைப் போராட்ட வீரர்கள், அவர்களுடன் தொடர்புள்ள நிகழ்வுகள், விடுதலைப் போராட்டத்தின் போது நடைபெற்ற தீரச்செயல்கள் பற்றி எழுதுமாறு நமது இளம் நண்பர்களை நான் கேட்டுக் கொள்கிறேன்’’ என்று கூறியிருந்தார். அதன்படி , மத்திய கல்வி அமைச்சகம் , இந்தத் திட்டத்தைத் தொடங்கியது.
(தேர்வு செய்யப்பட்டுள்ள 75 எழுத்தாளர்களில், 38 பேர் ஆண்கள், 37பேர் பெண்கள்.
இரண்டு பேர் 15 வயதுக்கும் குறைவானவர்கள். 16 எழுத்தாளர்கள் 15-20 வயதுக்கு இடைப்பட்டவர்கள். 21-25 வரம்பில் 32 பேரும், 26-30 வயது வரம்பில் 25 பேரும் தெரிவு செய்யப்பட்டுள்ளனர.
தேர்வு செய்யப்பட்ட எழுத்தாளர்கள் ஆறு மாத கால வழிகாட்டுதல் பயிற்சி பெறுவார்கள். தேசியப் புத்தக அறக்கட்டளை மூலம் பிரபல எழுத்தாளர்கள் மற்றும் ஆசிரியர் குழுவின் வழிகாட்டுதலில், ஆராய்ச்சி மற்றும் பிரதித் திருத்த ஆதரவு வழங்கப்படும். எழுத்தாளர்களின் நூல்கள் பின்னர் மற்ற இந்திய மொழிகளில் மொழியாக்கம் செய்யப்படும்.
தேர்வு செய்யப்பட்டவர்கள் மாதம்தோறும் ரூ.50,000 வீதம் ஆறு மாதங்களுக்கு உதவித்தொகை பெறுவார்கள். மேலும் சிறந்த, வெற்றிகரமான பிரசுரங்களுக்கு 10 சதவீத ராயல்டி தொகையும் வழங்கப்படும்.
தமிழில் நூல்களை எழுதிய ஜே.யு.சுகானா, ஜி.சரவணன், கே.கீதா ஆகியோர் தேர்வு செய்யப்பட்டுள்ளனர்.
சுற்றுலா அமைச்சகம்
ஒருங்கிணைந்த சுற்றுலாத் தலங்கள் வளர்ச்சிக்கான ஸ்வதேஷ் தர்ஷன் திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை கீழ்வரும் முன்வரைவுகளுக்கு ஒப்புதல் வழங்கியுள்ளது:
14வது நிதிக்குழுவின் காலத்திலும் அதற்குப் பிறகும் ஸ்வதேஷ் தர்ஷன் திட்டத்தை தொடர்வது.
டிசம்பர் 2019-க்குள் நிறைவு பெற வேண்டிய 60 திட்டங்களுக்கு ரூ.2055.96 கோடி நிதி.
மற்றும் ஏற்கனவே கணிசமான அளவு நிதி வழங்கப்பட்டு, செப்டம்பர் 2020-க்குள் நிறைவு பெற வேண்டிய ஆறு திட்டங்களுக்கு ரூ.324.09 கோடியும் வழங்க ஒப்புதல் அளிக்கப்பட்டுள்ளது.
(Visitor Counter : 115
உள்துறை அமைச்சகம்
பஞ்சாபுக்கு பிரதமர் பயணம் செய்தபோது பாதுகாப்பு விதிமீறல்
பிரதமர் திரு.நரேந்திர மோடி இன்று காலை பதிண்டாவில் விமானத்திலிருந்து இறங்கி ஹெலிகாப்டர் மூலம் ஹுசைனிவாலாவில் உள்ள தேசிய தியாகிகள் நினைவிடத்திற்கு செல்லவேண்டியிருந்தது. மழை மற்றும் மிகவும் மங்கலான நிலை காரணமாக வானிலை சீரடைவதற்காக பிரதமர் சுமார் 20 நிமிடங்கள் காத்திருந்தார்.
வானிலை சீரடையாதபோது சாலை வழியாக தேசிய தியாகிகள் நினைவிடத்திற்கு அவர் செல்வார் என முடிவு செய்யப்பட்டது. இதற்கு 2 மணி நேரத்திற்கும் கூடுதலாக தேவைப்படும் பஞ்சாப் காவல் துறையின் தலைமை இயக்குனரிடமிருந்து தேவையான பாதுகாப்பு ஏற்பாடுகள் உறுதி செய்யப்பட்டபின் அவர் சாலை வழியாகப் பயணத்தைத் தொடர்ந்தார்.
ஹுசைனிவாலாவில் உள்ள தேசிய தியாகிகள் நினைவிடத்திலிருந்து சுமார் 30 கிலோ மீட்டருக்கு முன்னால் பிரதமரின் வாகன அணிவகுப்பு மேம்பாலம் ஒன்றை அடைந்தபோது போராட்டக்காரர்கள் சிலர் சாலையை மறித்திருப்பது கண்டறியப்பட்டது.
மேம்பாலத்தில் 15-20 நிமிடங்கள் பிரதமர் காக்க வைக்கப்பட்டிருந்தார். பிரதமரின் பாதுகாப்பில் ஏற்பட்ட மிகப் பெரிய குறைபாடாக இது அமைந்தது.
பிரதமரின் பயணத் திட்டம் பஞ்சாப் அரசுக்கு முன்கூட்டியே தெரிவிக்கப்பட்டிருந்தது. விதிமுறைகளின்படி போக்குவரத்து, பாதுகாப்பு மற்றும் அவசர காலத்திற்கான திட்டம் தயார் நிலையில் இருப்பதற்கு தேவையான ஏற்பாடுகளை அவர்கள் செய்திருக்க வேண்டும். மேலும் அவசர கால திட்டத்தை கணக்கில் கொண்டு பஞ்சாப் அரசு சாலை வழியாக செல்லும்போது கூடுதல் பாதுகாப்பு ஏற்பாடுகள் செய்திருக்க வேண்டும். அவ்வாறு செய்யப்படவில்லை என்பது தெளிவாக தெரிந்தது.
இந்தப் பாதுகாப்பு குறைப்பாட்டுக்கு பின் பதிண்டா விமான நிலையத்திற்கு திரும்பவும் செல்வது என்று முடிவு செய்யப்பட்டது.
இந்த கடுமையான பாதுகாப்பு விதிமீறலை கவனத்தில் கொண்ட மத்திய உள்துறை அமைச்சகம் மாநில அரசிடமிருந்து விரிவான அறிக்கையை கோரியுள்ளது. இந்த குறைபாட்டுக்கு பொறுப்பானவர்கள் யார் என்பதை தீர்மானித்து கடுமையான நடவடிக்கை எடுக்குமாறும் மாநில அரசும் கேட்டுக் கொள்ளப்பட்டுள்ளது.
நிதி அமைச்சகம்
பணமதிப்பிழப்பு, வரி வசூல் மற்றும் பொருளாதாரத்தை முறைப்படுத்துவதில் அதன் தாக்கம்- அருண் ஜேட்லி
மதிப்பிழப்பு செய்யப்பட்ட 500 ரூபாய் மற்றும் 1000 ரூபாய் நோட்டுக்கள் பெருமளவு வங்கிகளில் செலுத்தப்பட்டுவிட்டதாக இந்திய ரிசர்வ் வங்கி இரண்டு முறை தனது அறிக்கையில் தெரிவித்துள்ளது. இந்த நோட்டுகள் எல்லாம் வங்கிகளுக்கு திரும்ப வந்துவிட்டதால் மட்டுமே பணமதிப்பிழப்பு நடவடிக்கையின் நோக்கம் வெற்றி பெறவில்லை என்று பரவலாக பேசப்படுகிறது. வங்கியில் செலுத்தப்படாத இத்தகைய நோட்டுகளை தகுதியில்லாதவையாக அறிவிப்பது மட்டும்தான் பணமதிப்பிழப்பு நடவடிக்கையின் ஒரே நோக்கமா? இல்லை. இந்தியாவை வரி செலுத்தாத சமுதாயம் என்ற நிலையில் இருந்து வரி செலுத்தும் சமுதாயமாக மாற்றுவது பணமதிப்பிழப்பு நடவடிக்கையின் முக்கிய நோக்கமாகும். இது பொருளாதாரத்தை முறைப்படுத்துதல், கருப்புப் பணத்தை ஒழித்தல் ஆகியவற்றை உள்ளடக்கியதாகும். இது எவ்வாறு சாத்தியமானது?
- ரொக்கம் வங்கியில் செலுத்தப்படும் போது இந்த ரொக்கத்தின் சொந்தக்காரர் குறித்த நிலை தெளிவாகிறது. செலுத்தப்பட்ட ரொக்கம் அதன் சொந்தக்காரருடன் இணைத்து அடையாளம் காணப்படுகிறது. இதனையடுத்து செலுத்தப்பட்ட தொகை செலுத்தியவரின் வருமானத்திற்கு ஏற்றவாறு அமைந்துள்ளதா என்ற விசாரணைக்கு அது இடம் கொடுக்கிறது. இவ்வாறு பணமதிப்பிழப்பு நடவடிக்கைக்கு பிறகு இத்தகைய விசாரணைக்கு 18 லட்சம் டெபாசிட்தாரர்கள் அடையாளம் காணப்பட்டனர். இவர்களில் பலருக்கு வரியும், அபராதமும் விதிக்கப்பட்டன. வங்கிகளில் ரொக்கத்தை செலுத்துவதால் மட்டுமே அந்தப் பணம் வரிசெலுத்தப்பட்ட பணம் என்று கருத இயலாது.
- 2014 மார்ச் நிலவரப்படி, வருமானவரிக் கணக்கு தாக்கல் செய்தவர்களின் எண்ணிக்கை 3 கோடியே 80 லட்சமாகும். 2017-18-ல் இந்த எண்ணிக்கை 6 கோடியே 86 லட்சமாக உயர்ந்தது. கடந்த இரண்டு ஆண்டுகளில் பணமதிப்பிழப்பு மற்றும் இதர நடவடிக்கைகளின் தாக்கத்தை ஆராயும் போது வருமான வரிக் கணக்குகள் 19% லிருந்து 25%- மாக உயர்ந்துள்ளது. இது மிகவும் குறிப்பிடத்தக்க உயர்வாகும்.
- பணமதிப்பிழப்பு நடவடிக்கைக்கு பிறகு புதிதாக தாக்கல் செய்யப்பட்ட வருமான வரிக்கணக்கு கடந்த இரண்டு ஆண்டுகளில் முறையே 85.51 லட்சம் மற்றும் 1.07 கோடி ஆகும்.
- 2018-19-ன் முதலாவது காலிறுதி ஆண்டில் தனி நபர் வருமான வரி செலுத்துவோரின் முன்கூட்டிய வரி 44.1% அதிகரித்தது. கம்பெனி வரியைப் பொறுத்தவரை இது 17.4% அதிகரித்தது.
- வருமான வரி வசூல் 2013-14-ல் ரூபாய் 6.38 லட்சம் கோடியிலிருந்து 2017-18-ல் ரூபாய் 10.02 லட்சம் கோடியாக உயர்ந்தது.
- பணமதிப்பிழப்புக்கு முந்தைய இரண்டு ஆண்டுகளில் வருமான வரி வசூல் வளர்ச்சி முறையே 6.6% மற்றும் 9%. பணமதிப்பிழப்புக்கு பிறகு அடுத்த இரண்டு ஆண்டுகளில் வருமான வரி வசூல் வளர்ச்சி வீதம் முறையே 15% மற்றும் 19%. இதே போக்கு மூன்றாவது ஆண்டிலும் காணப்படுகிறது.
- ஜிஎஸ்டி 2017 ஜூலை ஒன்றாம் தேதி முதல் அதாவது பணமதிப்பிழப்பு நடவடிக்கைக்கு பிறகு அமல்படுத்தப்பட்டது. முதலாவது ஆண்டிலேயே பதிவு செய்யப்பட்ட வரிசெலுத்துவோர் எண்ணிக்கை 72.5% உயர்ந்தது. தொடக்கத்தில் இருந்த வரி செலுத்துவோர் எண்ணிக்கையான 66.17 லட்சம் பின்னர் 114.17 லட்சமாக உயர்ந்தது.
பணமதிப்பிழப்பு நடவடிக்கையின் ஆக்கப்பூர்வ தாக்கம் இதுதான். முதல் இரண்டு காலிறுதி ஆண்டுகளுக்கு பிறகு பொருளாதாரத்தை முறைபடுத்துதல் அதிகமாகியுள்ளது: வரி அமைப்புகளில் கூடுதல் பணம் சேர்ந்துள்ளது: வரி வருவாய் உயர்ந்துள்ளது: செலவினம் உயர்ந்துள்ளது: வளர்ச்சி வீதம் அதிகரித்துள்ளது.
-----
(Visitor Counter : 221
குடியரசுத் தலைவர் செயலகம்
ஜன்மாஷ்டமி/ கிருஷ்ணஜெயந்தியை முன்னிட்டு குடியரசுத் தலைவர் வாழ்த்து
நாளை ஜன்மாஷ்டமி/ கிருஷ்ணஜெயந்தி பண்டிகை கொண்டாடப்படுவதை முன்னிட்டு குடியரசுத் தலைவர் திரு. ராம் நாத் கோவிந்த் வாழ்த்துத் தெரிவித்துள்ளார். அவர் தனது வாழ்த்துச் செய்தியில் தெரிவித்தவாறு-
“ ஜன்மாஷ்டமியை முன்னிட்டு, இந்தியா மற்றும் வெளிநாடுகளில் உள்ள அனைத்து மக்களுக்கும் எனது நல்வாழ்த்துக்களை தெரிவித்துக்கொள்கிறேன்.
கடவுள் கிருஷ்ணரின் வாழ்க்கையும், சொற்பொழிவுகளும் உலகத்திற்கே நிஷ்கம் கர்மா என்ற செய்தியை கொண்டுச் சேர்த்துள்ளது. அவர் கடமை செய், பலனை எதிர்பார்க்காதே என்று தனது சொற்பொழிவில் கூறியுள்ளார். இந்தப் பண்டிகை நாம் அனைவரையும் எண்ணம், வார்த்தை மற்றும் செயலி, நல்லொழுக்கத்தையும், நேர்மையையும் பின்பற்றுவதற்கான ஊக்கத்தை அளிக்கட்டும்” என்று குடியரசுத் தலைவர் கூறியுள்ளார்.
=============
(Visitor Counter : 74
உள்துறை அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று புதுதில்லியில் ஃபிட் இந்தியா ஃப்ரீடம் ரைடர் பைக் பேரணியை கொடியசைத்து தொடங்கி வைத்தார்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று புதுதில்லியில் ‘ஃபிட் இந்தியா ஃப்ரீடம் ரைடர் பைக் பேரணியை’ கொடியசைத்து தொடங்கி வைத்தார். உள்துறை, விளையாட்டு மற்றும் இளைஞர் விவகாரங்களுக்கான இணை அமைச்சர் திரு நிஷித் பிரமானிக், கலாச்சார மற்றும் வெளியுறவுத்துறை இணையமைச்சர் திருமதி மீனாட்சிலேகி உட்பட பலர் கலந்து கொண்டார்.
திரு அமித் ஷா தனது உரையில்,“பிரதமர் நரேந்திர மோடியின் தலைமையில், நாடு ‘விடுதலையின் அமிர்தப்பெரு’விழாவை கொண்டாடுகிறது. இந்த அமிர்த பெருவிழாவை சுதந்திரத்துடன் தொடர்புபடுத்தியதோடு மட்டுமல்லாமல், அதை பல பரிமாணங்களாகவும் மாற்றியுள்ளது. இது பிரதமர் நரேந்திர மோடியின் புதிய மற்றும் பல பரிமாண சிந்தனையை காட்டுகிறது.
‘அமிர்த பெருவிழா’வை மக்களிடம் கொண்டு செல்வதில் திரு நரேந்திர மோடி வெற்றி பெற்றுள்ளார். விடுதலையின் அமிர்தப் பெருவிழாவையொட்டி பிரதமர் நரேந்திர மோடி மூன்று இலக்குகளை நிர்ணயித்திருந்தார். முதலாவதாக, புதிய தலைமுறை, இளைஞர்கள், இளம் பருவத்தினர் மற்றும் குழந்தைகளுக்கு நீண்ட, கடினமான சுதந்திரப் போராட்டத்தைப் பற்றியும், உயிர்நீத்த சுதந்திரப் போராட்ட தியாகிகளை அறிமுகப்படுத்துவதும் ஆகும். அடுத்ததாக 75 ஆண்டுகளில் நமது நாடு செய்த சாதனைகளைப் பற்றிய பெருமித உணர்வை ஏற்படுத்துவதே இதன் இரண்டாவது குறிக்கோள் ஆகும். மூன்றாவதாக, 2047ல் நாம் சுதந்திரத்தின் நூற்றாண்டு விழாவைக் கொண்டாடும் போது இந்தியாவுக்கான இலக்குகளைத் தீர்மானிக்க வேண்டும். மேலும் இந்தியா அனைத்து துறைகளிலும் சிறந்து விளங்குவதற்கான பயணத்தின் பாதையை நாம் வகுத்துக் கொள்ள வேண்டும் என்று பிரதமர் திரு நரேந்திர மோடி கூறியுள்ளார்.
இன்று, ‘விடுதலையின் அமிர்தப்பெருவிழா’வின் ஒரு பகுதியாக, 10 பெண்கள் உட்பட 120 பேர், 75 மோட்டார் சைக்கிள்களில் 75 நாட்கள் நாடு முழுவதும் சுற்றுப்பயணம் மேற்கொண்டு வருகின்றனர். இந்த மோட்டார் பைக் ஓட்டுநர்கள் 34 மாநிலங்கள் மற்றும் யூனியன் பிரதேசங்கள் வழியாக ஆறு சர்வதேச எல்லைகள் உட்பட 250 க்கும் மேற்பட்ட மாவட்டங்களுக்குச் சென்று 75 நாட்களில் 18,000 கிமீ தூரம் பயணித்து, ‘விடுதலையின் அமிர்தப்பெருவிழா’வின் முக்கியத்துவத்தை உணர்த்தும் விதமாக 75 முக்கிய இடங்களுக்கு சென்று, அதன் பின்னர் தேசிய தலைநகருக்குத் திரும்புகிறார்கள்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858037